18 D: SZÁDECZKY GYULA 
nagyon részletes tanulmányokat végezett ezen a területen az utóbbi 
időben. 
A harmadik napot a vízválasztó nyugati oldalán Field állomás 
környékén levő csodálatosan szép és fenséges területnek szenteltük. Idemenet 
megállt vonatunk az Alberta és Britt Kolumbia államokat 
egymástól elválasztó, 1625 m magasan eső nagy kontinentális vízválasz- 
tón. Itt az óriás hegyek alatt egy otromba kapu great divid e (nagy 
vízválasztó) felírással vonja magára amerikai módra a figyelmet, zavarva 
a természet fenséges harmoniáját. Az esetlen kapu mellett szerényen húzó- 
dik meg az első kutatók egyikének, HECTORNAK igénytelen emléke, aki 
1876-ban felfedezte ezt a negyedkori gleccserektől vagy 83 km szélesre vájt 
jelentékeny mélyedést. 
Az Atlanti és Csendes-tenger közti vízválasztóról a Columbia River 
felé a Kicking Horse patak rendkívül meredek völgyén ereszkedett le vona- 
tunk, hurokszerű kanyarulatokkal. 
Field állomásról meglátogattuk a smaragdzöld színéről Emerald 
lakenak nevezett tó gyönyörű vidékét, továbbá a páratlan szépségű 
Yoho völgy posztelacialis kanyonját és a mellette lévő U-alakú glacialis 
völgyrészt. A Kickinghors patakon van egy nagyon érdekes látványosság, 
a Natural bridge (természetes híd, 8. ábra), amelynél a kelet felé nyu- 
godt településű cambri rétegeknek legfelső mészkőképződménye hirtelen 
igen meredeken esik dél felé. Ez a majdnem feje tetején álló mészkőréteg, 
amelyről a gyorsan rohanó víz eséssel zuhan a mélybe, alkotja a termé- 
szetes hidat. Gyönyörű fenyőerdő környezi az Emerald laket. Az egyes fák 
törzse 34 méternél nem vastagabb, de magasságuk elér 30 métert is.! 
A Sziklás-hegységnek ez a vízválasztó vidéke nemcsak tájképileg, 
hanem geológiailag is elsőrendű jelenség, amennyiben ezek az egészben- 
véve táblás szerkezetű régi, cambri üledékek ilyen nagy területen, ilyen 
szépen feltárva alig vannak másutt. A C. P. R. vasúttársaságnak igen nagy, 
elsőrendű hoteljei vannak a legszebb helyeken és a turisták részére kényel- 
mes kocsik állanak rendelkezésre; továbbá egész ménes cowboyokkal, 
egyes helyeken alpesi vezetők könnyítik a szép helyekhez való jutást. 
A vasút felett szédítő magasban láttunk, a Kickinghors patak bal- 
oldalán, közel a vízválasztóhoz egy bányaművet, amelyhez fedett fel- 
vonó vezet. Fekete palás réteg mentén fejtenek itt galenitet és 
szfaleritet. Nevezetes dolog, hogy a Sziklás-hegységnek ebben az 
első csoportjában eruptivus kőzet nem ismeretes, mindössze ettől a bá- 
nyától délre vagy 17 km-re van egy áttörés. 
A hegyek felső részén hatalmas függő gleccserek lógnak, a völgyek 
! Szép erdőt a Kordillerákig nem volt alkalmunk látni, de annál több kiégett, 
vagy elcsenevészedett vékonytörzsű fákat. 
